Dag 5 van 12 • Vandag se leesstuk
Neem die eerste treë in geloof. Jy hoef nie die hele pad te sien nie, neem net die eerste tree.
Wat geloof betref, gaan daar 'n wagtyd betrokke wees. Ek hou van C.S. Lewis se beskrywing: "Ek is seker dat die Here nie iemand laat wag tensy Hy sien dat dit goed is vir die persoon om te wag nie." Ons kan die Here vertrou om, op die regte tyd, te doen wat goed is vir ons.
Selfs wanneer ons geforseer word om te wag, bevestig God sy beloftes aan ons en herinner ons aan sy teenwoordigheid. Dit mag deur sy Woord wees, deur 'n fluistering, deur 'n persoon of bloot deur ons geloofsvertroue dat Hy by ons is.
Indien jy jou geloof wil versterk, ken ek geen beter plek as die boek van Hebreërs nie. Daar, in hoofstuk 11, vind ons die "geloofshelde" — 'n lys van vele mense wat moeilike tye beleef het, gewag het, in geloof geleef het en die vervulling van die Here se beloftes beleef het. Daar vind ons persone wat deur ongelooflike belewenisse — menslik gesproke onmoontlike beproewinge — gegaan het en uiteindelik 'n nuwe vlak van intimiteit met God beleef het, terwyl hul getuies van sy krag was.
Deur geloof het Noag die Here gehoorsaam, 'n ark gebou en sy gesin gered.
Deur geloof het Abraham en Sara die seun ontvang wat God hul belowe het, ten spyte van die feit dat hul verby die ouderdom van vrugbaarheid was. Deur geloof het Josef verraad, slawerny, valse beskuldigings en inhegtenisname oorkom, om die volk van Israel te red. Deur geloof het God se volk Egipte verlaat en deur die Rooi See geloop, wat aan beide kante van hul oopgekloof was. Deur geloof het die Israeliete die mure van Jerigo laat tuimel, deur rondom die stad te marsjeer.
Hierdie mense was nie een perfek nie; inteendeel, hulle was ver van perfek af. Hul het elkeen hul eie stryd, twyfel, foute en swakplekke gehad, maar hulle het met deusettingsvermoë aan hul geloof vasgehou en op die Here gewag, keer op keer.
Oswald Chambers het gese: "Geloof is die doelbewuste vertroue in God se karakter, wie se weë jy nie op 'n spesifieke tyd mag verstaan nie."